Document ID: 32004D0898

KOMISSION PÄÄTÖS,
tehty 23 päivänä joulukuuta 2004,
päätöksen 2003/828/EY muuttamisesta siltä osin kuin on kyse eläinten siirroista Espanjassa ja Portugalissa sijaitsevalta rajoitusvyöhykkeeltä ja sen sisällä Espanjassa ilmenneiden bluetongue-taudin purkausten yhteydessä
(tiedoksiannettu numerolla K(2004) 5212)
(ETA:n kannalta merkityksellinen teksti)
(2004/898/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon lampaan bluetongue-taudin torjunta- ja hävittämistoimenpiteitä koskevista erityissäännöksistä 20 päivänä marraskuuta 2000 annetun neuvoston direktiivin 2000/75/EY (1) ja erityisesti sen 8 artiklan 2 kohdan d alakohdan, 9 artiklan 1 kohdan c alakohdan ja 12 artiklan,
sekä katsoo seuraavaa:
(1)
Bluetongue-tautiin liittyvistä suoja- ja valvontavyöhykkeistä 25 päivänä marraskuuta 2003 tehtyä päätöstä 2003/828/EY (2) on muutettu komission päätöksellä 2004/762/EY (3), jolla perustettiin rajoitusvyöhyke (vyöhyke F) Espanjassa vallinneen bluetongue-tautitilanteen pohjalta.
(2)
Uusien epidemiologisten, ekologisten ja maantieteellisten tietojen perusteella on mahdollista sulkea tiettyjä Espanjan alueita tämän rajoitusvyöhykkeen ulkopuolelle.
(3)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 2003/828/EY seuraavasti:
Korvataan liitteessä I oleva vyöhyke F seuraavasti:
”Vyöhyke F
ESPANJA:
-
Cádizin, Málagan, Sevillan, Huelvan, Córdoban, Cáceresin ja Badajozin maakunnat,
-
Jaénin maakunta (seuraavat piirikunnat: Jaén ja Andujar),
-
Toledon maakunta (seuraavat piirikunnat: Oropesa, Talavera de la Reina, Belvis de Jara ja Los Navalmorales),
-
Ciudad Realin maakunta (seuraavat piirikunnat: Horcajo de los Montes, Piedrabuena, Almadén ja Almodóvar del Campo).
PORTUGALI:
-
Alentejon alueellinen maataloushallinto: seuraavat seutukunnat: Niza, Castelo de Vide, Marvão, Ponte de Sôr, Crato, Portalegre, Alter-do-Chão, Avis, Mora, Sousel, Fronteira, Monforte, Arronches, Campo Maior, Elvas, Arraiolos, Estremoz, Borba, Vila Viçosa, Alandroal, Redondo, Évora, Portel, Reguengos de Monsaraz, Mourão, Moura, Barrancos; Mértola, Serpa, Beja, Vidigueira, Ferreira do Alentejo, Cuba, Alvito, Viana, Montemor-o-Novo, Vendas Novas, Alcácer do Sal (A2-tien itäpuolella seuraavat kunnat: Santa Susana, Santiago ja Torrão) Gavião (seuraavat kunnat: Gavião, Atalaia, Margem ja Comenda),
-
Ribatejo e Oesten alueellinen maataloushallinto: seuraavat seutukunnat: Montijo (seuraavat kunnat: Canha, S. Isidoro de Pegões ja Pegões), Coruche, Salvaterra de Magos, Almeirim, Alpiarça, Chamusca (seuraavat kunnat: Pinheiro Grande, Chamusca, Ulme, Vale de Cavalos, Chouto ja Parreira), Constância (seuraava kunta: Sta Margarida de Coutada), Abrantes (seuraavat kunnat: Tramagal, S. Miguel do Rio Torto, Rossio ao Sul do Tejo, Pego, Concovoadas, Alvega, S. Facundo, Vale das Mós ja Bemposta).”
2 artikla
Tätä päätöstä sovelletaan 27 päivästä joulukuuta 2004.
3 artikla
Tämä päätös on osoitettu kaikille jäsenvaltioille.
Tehty Brysselissä 23 päivänä joulukuuta 2004.

Labels: 0
18
8
6